open-index/open-wikipedia-markdown huggingface dataset:
Ráðuneyti Sigurðar Inga Jóhannssonar

**Ríkisstjórn Sigurðar Inga Jóhannssonar** tók við völdum 7. apríl 2016 eftir að Sigmundur Davíð Gunnlaugsson sagði af sér sem forsætisráðherra Íslands í kjölfar Wintrismálsins. Hún er mynduð af Framsóknarflokknum og Sjálfstæðisflokknum og hefur hvor flokkur 19 menn á þingi. Fáar breytingar urðu á ráðherraembættum frá fyrri ríkisstjórn, en Gunnar Bragi Sveinsson tók við embætti sjávarútvegs- og landbúnaðarráðherra af Sigurði Inga og Lilja Alfreðsdóttir varð utanríkisráðherra í stað hans. Daginn eftir þingkosningarnar þann 29. október 2016 skilaði Sigurður Ingi Jóhannsson umboði sínu til Guðna Th. Jóhannessonar forseta Íslands og baðst lausnar fyrir hönd ríkisstjórnar sinnar. Stjórnin átti síðan eftir að sitja sem minnihluta starfsstjórn til 11. janúar 2017 þegar Bjarni Benediktsson, formaður Sjálfstæðisflokksins, myndaði stjórn með flokkum Viðreisnar og Bjartrar framtíðar.

## Ráðherraskipan

## Heimildir
Perureynir

**Perureynir**, (*Sorbus domestica*) er tré af rósaætt. 

## Útbreiðsla og búsvæði
Perureynir vex villtur á hæðum og fjöllum upp í 700 m.h.y. sjávarmáli í norður Afríku (Algeríu), Evrópu (Spáni, suður Frakkland, suður Þýskaland, Austurríki, Ítalíu, Ungverjalandi, Úkraínu og Balkansvæðinu), ásamt vestur Asíu (Kýpur, Tyrkland og Kákasus). Utan þess svæðis er hann ræktaður (til dæmis til suður Svíþjóð) eða hefur villst úr ræktun. Perureynir kýs kalkríkan jarðveg og vex oft með Loðeik (*[[Quercus pubescens]]*). Tréð er hægvaxta, en aftur á móti getur það orðið að 600 ára gamalt.

## Lýsing
Perureynir verður allt að 20m hár og 4m í ummál. Börkurinn er fyrst grágrænn, sléttur, síðar brúnn með miklu af smáum sprungum/ flögum.

Brumin eru slétt, rúnnuð og græn. Sem skilur á milli hans og Ilmreynis (*S. aucuparia*), sem hefur hærð, ydd og dökk fjólublá brum.
Blöðin hanga niður og eru samsett - fjöðruð, með 5 til 10 pör af smáblöðum. Blöðin likjast reyniblöðum, en eru stærri og eru tennt tvo þriðju kantsins. Blöðin eru slétt og mattgræn, en verða hærð um blómgunartímann í maí - júní. Blómin eru hvít og rík af blómasafa. Berin eru um 3 sm löng og epal eða peru laga. Þau eru græn á skuggahliðinni og rauð sólarmegin, en verða brúnari og mjúkari við þroska. 

## Nytjar
Berin eru æt og eru nýtt til dæmis til víngerðar. Viðurinn er hvítur, harður og sterkur.

## Tilvísanir
Skúffufyrirtæki

**Skúffufyrirtæki** er fyrirtæki eða annað félagaform sem stofnað er formlega en hefur vanalega enga raunverulega starfsemi.  Tilgangur þeirra er gjarnan að fela eignarhald, forðast skattlagningu eða peningaþvætti.

Í víðari skilningi getur hugtakið átt við hvert það félag sem er opinberleg skráð en hefur hætt rekstri af einhverjum ástæðum. Heitið kemur til af því að fyrirtækið er ekki til nema á pappír ofan í skúffu. Skúffufyrirtæki sem stofnuð eru í þeim tilgangi að fela eignarhald eða forðast skattlagningu eru gjarnan búin til af fyrirtækjum sem veita slíka þjónustu og hafa iðulega einstaklinga í vinnu við að sitja í stjórnum slíkra fyrirtækja fyrir hönd raunverulegra eiganda sem þó hafa fullkomna stjórn á fyrirtækinu. Raunverulegur eigandi kemur því hvergi fyrir í ársreikningum eða öðrum opinberum skjölum sem þýðir að raunverulegur eigandi getur falið hluti sinn í öðru fyrirtæki með því að kaupa hlutinn í gegnum skúffufyrirtækið. Þó raunverulegt eignarhald liggi fyrir getur tilgangur þess einfaldlega verið að flytja peninga á milli svæða til þess að notfæra sér hagstæðari skattalöggjöf eins og til dæmis í tvöföldu írsku fyrirkomulagi.
Urðareynir

**Urðareynir** (*Sorbus rupicola*) er reynitegund.

## Lýsing
**Urðareynir** verður 3 - 5 m hár (örsjaldan 10m) en yfirleitt lægri. Blöðin eru heil, oddbaugótt, grunnt óreglulega tennt, og eru breiðust fyrir ofan miðju; á neðra borði eru þau þétt-hvíthærð. Það eru yfirleitt 7 - 9 pör af æðum. Snubbótt.

Blómin eru hvít, þéttlóhærð, og eru í breiðum hálfsveip. Berið er rautt eða tvílitt rautt og grænt með þéttum doppum, 12 - 15 sm langt

## Uppruni og búsvæði
Urðareynir vex  oft á bröttum stöðum í lélegum jarðvegi á klettum aða í skriðum, og í kjarri og skógarjaðri, helst í kalkjarðvegi. Hann er útbreiddur um Bretlandseyjar, er í S-Noregi (frá Halden í Østfold til Vegaa í Nordland) og S-Svíþjóð, á dönsku eyjunni Bornhólmi og Eistnesku eyjunni Saaremaa. Tegundin er fjórlitna og fjölgar sér án frjóvgunar (apomixis). Talið er að hún hafi komið fram við margföldun litninga (2n=4x=68) hjá Seljureyni (*Sorbus aria*). 

## Myndir

Rock Whitebeam-young plant.jpg|*Ung planta*
Rock Whitebeam-leaf lower.jpg|*neðan á blaði*
Rock Whitebeam-leaf upper 1.jpg|*Efra borð blaðs*
Rock Whitebeam-leaf upper 2.jpg
Rock Whitebeam-twig.jpg|*Grein Urðarreynis*


## Viðbótar lesning
* 
* 

* C. Grey-Wilson og M. Blamey; norsk utgave T. Faarlund og P. Sunding (1992). *Teknologisk Forlags store illustrerte flora for Norge og Nord-Europa*. Teknologisk Forlag. s. 195. ISBN .
* «Klippoxel». Den virtuella floran. 
* A. Mitchell, oversatt av I. Gjærevoll (1977). *Trær i skog og hage*. Tiden. s. 282. ISBN .
* «*Sorbus rupicola*». *Flora Europaea*. Besøkt 26. juli 2015.
* H.H. Grundt og P.H. Salvesen (2011). «Kjenn din *Sorbus*: rogn og asal i Norge». *Rapport 23/2011: Genressurssenteret ved Skog og landskap*, s. 48–50. ISSN 1891-7933.

## Tilvísanir
Tvöfalt írskt fyrirkomulag

**Tvöfalt írskt fyrirkomulag** er leið sem ýmis alþjóðleg fyrirtæki nota til þess að greiða lægri fjármagnstekjuskatt. Stundum er einnig talað um *tvöfölda írska samloku með Hollendingi* þegar hagnaður er fluttur milli tveggja írskra skúffufyrirtækja í gegnum hollenskt fyrirtæki til þess að nýta sér hagstæða skattalöggjöf þar í landi einnig. Peningarnir enda svo iðulega í skattaskjólum eins og Bermúda eða Cayman-eyjum. Fyrirtæki eins og Apple, Google, Oracle og FedEx hafa verið viðriðin við slíkt fyrirkomulag og fyrir vikið sökuð um skattsvik. Fyrirkomulagið er ekki ólöglegt en ýmis ríki hafa hert löggjöf í þeim tilgangi að gera undanskot erfiðari.
Snæreynir

**Snæreynir** (*Sorbus forrestii*) er reynitegund. Hún er nefnd eftir George Forrest (1873-1932), breskum plöntusafnara.
## Lýsing
Lítið tré eða runni með blágrænum fjöðruðum blöðum. Blómin eru hvít í hálfsveip. Berin eru skærhvít með rauðleitum enda. Hæð er allt að 12 metrum en yfirleitt 4-8 metrar.
## Útbreiðsla
NV-Yunnan í Kína. 

## Tilvísanir
Hirðingjareynir

**Hirðingjareynir** er lauffellandi tré eða runni frá Suðvestur-Asíu af reynisætt.

## Lýsing
Hirðingjareynir er lauffellandi runni eða lítið tré, allt að 10 m. hátt. Ársprotar mjög mikið glansandi, rauðbrúnir. Brum eru keilulaga, dúnhærð, allt að 10 mm, með hvít hár, einkum í oddinn og á jöðrum brumhlífarblaðanna. Blöðin eru fjaðurlaga, 13-15 sm með 5-7 pör af smálaufum. Smáblöðin mjólensulaga, grasgræn, glansandi að ofan. Blómin í gisnum hálfsveip, hvít, sjaldan bleikleit. Berin eru skarlatsrauð, allt að 0,9 sm í þvermál Litningatala er 2n=24.

## Uppruni og búsvæði.
SV-Asía, Afghanistan, V-Pakistan, Rússland, Kína (Gansu, Qinghai, Xinjiang). Vex í fjalladölum, oft meðfram ám og í skógarjöðrum í 2000-3200 m hæð. Hirðingjareyni hefur verið sáð á Íslandi og komið í ljós að hann er frekar harðgerður og hefur ekki kalið og fer snemma af stað.

## Tilvísanir
Fushimi Inari-taisha

**Fushimi Inari-taisha**  er aðal shinto-hof guðsins Inari, staðsett í Fushimi hverfi Kyoto í Japan. Hofið stendur undir rótum fjalls sem einnig ber nafnið Inari og er 233 metrum yfir sjávarmáli. Upp fjallið eru gönguleiðir að mörgum smærri hofum yfir 4 km leið sem tekur um 2 klukkustundir að ganga.

Inari hefur lengi verið tilbeðinn sem guð viðskiptalífs. Hver og einn torii í hofinu hefur verið byggður með fjárstyrk japansks fyrirtækis. Í grundvöllinn er Inari þó guð hrísgrjónaræktar.

Fushimi Inari Taisha er mjög vinsælt hof og sagt er að það hafi allt að 32 þúsund dótturhof () víðsvegar í Japan.

## Saga
Í fyrstu var hofið reist á Inariyama-hæð í suðvestur-Kyoto árið 711, en árið 816 var það fært á núverandi stað að beiðni munksins Kūkai. Meginbyggingar núverandi hofs voru byggðar árið 1499. Neðst í hlíðinni er aðalhlið, svokallað  og við það . Þar fyrir aftan liggur , sem er aðgengilegt með göngustíg með þúsundum torii-hliða. Við fjallstindinn eru tugþúsundir  fyrir einkatilbeiðslu.

## Refir
Refir (*kitsune*) eru álitnir sendiboðar Inari, og má oft finna styttur af þeim í Inari-hofum. Stytturnar sýna þá gjarnan með lykil að hrísgrjónahlöðunni í munninum.

Yfir nýárshátíð japana sækja nokkrar milljónir manns hofið. Árið 2006 tilkynnti lögreglan að hefðu 2,69 milljónir komið yfir þrjá helstu daga hátíðarinnar, sem var það mesta í vestur-Japan.
File:Inari-kitsune fox in front of an Inari shrine with a key in its mouth.jpg|Refur með lykil í munni, við aðalhlið Fushimi Inari Taisha
File:Inari sculpture.jpg|Refastytta í Fushimi Inari-taisha
File:Inari fountain.jpg|Refabrunnur í Fushimi Inari-taisha
File:Fox Fountain - Fushimi Inari 2010.jpg|Refsbrunnurinn frá öðru sjónarhorni
File:Inari altar 01.jpg|Refaaltari í Fushimi Inari-taisha


## Aðgengi
Hofið er við JR Nara Line Inari-lestarstöðina, sem tekur 5 mínútur að komast til með lest frá Kyoto lestarstöðinni. Það er líka í göngufjarlægð frá Fushimi-Inari lestarstöðinni á aðalbraut Keihan Electric Railway.

## Í nútímamenningu
* *[[:en:Memoirs_of_a_Geisha_(film)|Memoirs of a Geisha]]* (2005)
* *[[:en:Aria_(manga)|Aria the Natural ep. 5]]* (2006)
* *[[:en:Inari,_Konkon,_Koi_Iroha|Inari, Konkon, Koi Iroha]]* (2010)
* *[[:en:Rurouni_Kenshin|Rurouni Kenshin]]*, staðsetning bækistöðvar Makotos Shishios
* *[[:en:Kamen_Rider_Fourze|Kamen Rider Fourze ep. 33]]* (2012)

## Tilvísanir

## Heimildir
* Breen, John and Mark Teeuwen. (2000). ''Shinto in History: Ways of the Kami.'' Honolulu: University of Hawaii Press. ISBN 978-0-8248-2363-4
* Nussbaum, Louis-Frédéric and Käthe Roth. (1998). ''Japan encyclopedia.''  Cambridge: Harvard University Press. ISBN 978-0-674-01753-5
* Ponsonby-Fane, Richard. (1962).  ''Studies in Shinto and Shrines.'' Kyoto: Ponsonby Memorial Society. OCLC 399449
* Ponsonby-Fane, Richard (1959). ''The Imperial House of Japan.'' Kyoto: Ponsonby Memorial Society. OCLC 194887
* Smyers, Karen A. (1997). Inari pilgrimage: Following one’s path on the mountain, Japanese Journal of Religious Studies 24 (3-4), 427-452

## Tenglar
* Opinber heimasíða (á japönsku)
* Ljósmyndir af  Fushimi Inari-taisha
Sigurður Guðmundsson (f. 1942)

**Sigurður Guðmundsson** (f. 1942) er íslenskur myndlistarmaður og einn af stofnendum SÚM-hópsins og samnefnds gallerís. Sigurður gerði útilistaverkið Eggin í Gleðivík sem var vígt árið 2009.
King-Crane-sendinefndin

**King-Crane sendinefnidn** (*King-Crane Commission*) var opinber rannsóknarnefnd á vegum Bandaríkjastjórnar sem skoðaði hvernig ráðstafa ætti svæðum innan fyrrum Tyrkjaveldisins sem ekki væru tyrknesk. Skýrslan átti að upplýsa stjórnvöld í Bandaríkjunum um hagi fólksins sem þar byggi og hverjar óskir þeirra væru fyrir framtíð sína í ljósi þess að Tyrkjaveldi hafði liðast í sundur. Sendinefndin heimsótti landsvæði sem í dag tilheyra Palestínu, Sýrlandi, Líbanon og Tyrklandi (Anatólía) þar sem hún kannaði skoðanir fólks og lagði mat á þær leiðir sem mögulegar væru fyrir framtíðaruppbyggingu svæðisins. Nefndin var skipuð af Woodrow Wilson og samanstóð af Henry Churchill King og Charles R. Crane. Nefndin hóf störf í júní 1919 og lagði fram skýrslu sína þann 28. ágúst sama ár en skýrslan var ekki birt fyrr en 1922.

## Árangur
Skýrslan skilaði takmörkuðum árangri. Á friðarráðsstefnunni í París 1919 voru örlög svæðisins að mestu ráðin og þar sem skýrslan kom ekki út fyrr en 1922 hafði hún lítl sem engin áhrif á það ferli. Sendinefndin var skipuð einhliða af Bandaríkjunum þar sem önnur ríki studdu ekki framtakið nema að takmörkuðum hluta. Einnig höfðu Frakkar og Bretar samið sín á milli um skiptingu svæðisins (Sykes-Picot samkomulagið).

## Niðurstöður
Helstu niðurstöður nefndarinnar voru þær að ríkin á svæðinu sem skoðað var væru ekki tilbúin til þess að takast á við sjálfstæði en á sama tíma myndi nýlendustjórn ekki henta ríkjunum vel. Lagt var til að Bandaríkin myndu hernema svæðin og leiðbeina og undirbúa ríkin á svæðinu fyrir sjálfstæði.

Aðrar niðurstöður voru meðal annars að nefndin lagðist gegn stofnun ríkis gyðinga í Palestínu og töldu nefndarmenn að ómögulegt væri að stofna og viðhalda slíku ríki nema með hervaldi. Nauðsynlegt væri að skoða málefni Palestínu og Jerúsalem (þar sem helgustu staði Kristindóms, Íslam og Gyðingdóms er að finna), sérstaklega þar sem taka þyrfti tillit til allra trúarbragaða, engin ein trúarbrögð mættu ákvarða einhliða örlög helgustu staða þriggja stærstu trúarbragða heimsins.

Skrif skýrslunnar höfðu á endanum afar lítil áhrif að örlög ríkja á svæðinu. Gömlu heimsveldin Bretland og Frakkland sömdu sín á milli án þess að taka hagsmuni eða óskir fólksins sem bjó á svæðinu með í reikninginn.
Ridge Canipe

**Ridge Canipe** (fæddur Ridge Yates George Canipe 13. júlí, 1994) er bandarískur leikari sem er þekktastur fyrir hlutverk sín í Walk the Line og  Supernatural.

## Einkalíf
Canipe er fæddur og upp alinn í Kaliforníu og byrjaði hann leiklistarferill sinn fimm ára gamall. 

## Ferill
### Sjónvarp
Fyrsta sjónvarpshlutverk Canipe var árið 2003 í *Lucky*. Síðan þá hefur hann komið fram sem gestaleikari í þáttum á borð við Angel, Drake & Josh,  og Desperate Housewives.

Canipe var með gestahlutverk sem ungur í Dean Winchester í Supernatural frá 2006-2007.

### Kvikmyndir
Fyrsta kvikmyndahlutverk Canipe var árið 2006 í Bad New Bears. Síðan þá hefur hann komið fram í kvikmyndum á borð við Danika, The Santa Clause 3: The Escape Clause, The Express og A Single Man.

Árið 2005 lék hann yngri útgáfuna af Johnny Cash í Walk the Line.

## Kvikmyndir og sjónvarp

## Verðlaun og tilnefningar
**Young Artist verðlaunin**
* 2008: Tilnefndur sem besti ungi leikari í aukahlutverki í sjónvarpsmynd/míniseríu/sérþætti fyrir Pictures of Hollis Woods.
* 2007: Tilnefndur sem besti ungi leikhópur í kvikmynd fyrir The Santa Clause 3: The Escape Clause.
* 2006: Verðlaun sem besti ungi leikari í aukahlutverki í kvikmynd fyrir Walk the Line.
* 2006: Verðlaun sem besti ungi leikhópur í kvikmynd fyrir Bad News Bears.

## Tilvísanir

## Heimildir
*
*

## Tenglar
*
Alex Ferris

**Alex Ferris** (fæddur Alexander Ferris 23. apríl, 1997) er kanadískur leikari sem er þekktastur fyrir hlutverk sín í RV, The Time Traveler´s Wife og  Diary of a Wimpy Kid.

## Einkalíf
Ferris fæddist í Vancouver, Bresku Kólumbíu. 

## Ferill
### Sjónvarp
Fyrsta sjónvarpshlutverk Ferris var árið 2004 í sjónvarpsmyndinni *The Five People You Meet in Heaven*. Síðan þá hefur hann komið fram sem gestaleikari í þáttum á borð við Stargate SG-1, Supernatural, The L Word, Smallville, Eureka og Cedar Cove.

Ferris talaði inn á fyrir persónuna TD í teiknimyndaþættinum Martha Speaks frá 2008-2014.

### Kvikmyndir
Fyrsta kvikmyndahlutverk Ferris var árið 2006 í RV. Síðan þá hefur hann komið fram í kvikmyndum á borð við X-Men: The Last Stand, Memory, The Invisible og Tooth Fairy.

Árið 2009 lék Ferris yngri útgáfuna af persónunni Henry sem Eric Bana lék, í kvikmyndinni The Time Traveler´s Wife. Síðan árið 2010 lék hann persónuna Collin í unglingamyndinni Diary of a Wimpy Kid.

## Kvikmyndir og sjónvarp

## Verðlaun og tilnefningar
**Young Artist verðlaunin**
* 2013: Tilnefndur sem besti ungi leikari í aukahlutverki í kvikmynd fyrir In Their Skin.
* 2011: Verðlaun sem besti ungi leikhópur í kvikmynd fyrir Diary of a Wimpy Kid.
* 2011: Tilnefndur sem besti ungi leikari í aukahlutverki  í kvikmynd fyrir Diary of a Wimpy Kid.
* 2010: Verðlaun sem besti ungi leikari í sjónvarpsmynd/míniseríu eða sérþætti fyrir Living Out Loud.
* 2010: Tilnefndur sem besti ungi leikari í aukahlutverki í kvikmynd fyrir The Time Traveler´s Wife.
* 2009: Tilnefndur sem besti ungi leikari fyrir talsetningu fyrir Martha Speaks.
* 1998: Tilnefndur sem besti ungi leikari í aukahlutverki í  fantasíu/drama kvikmynd fyrir The Invisible.

## Tilvísanir

## Heimildir
*
*

## Tenglar
*
Strandreynir

**Strandreynir** (*Sorbus meinichii*) er reynitegund.
Strandreynir hefur komið fram sem blendingur á milli ilmreynis og gráreynis og útlitið er mitt á milli þeirra. Hann skilur sig frá ilmreyni með að endasmáblaðið er stærra og nokkurnveginn tígullaga. Blómin eru nokkuð stærri og litur þeirra er gulhvítur. Berin eru skarlatsrauð og stærri en hjá reyni og kjarnhúsið er með þremur hólfum en ekki fjórum. Hann verður 2-4 m hár.

Strandreynir er einlendur í Noregi. Formið sem var fyrst lýst (var. *meinichii*) er þrílitna og fjölgar sér ókynjað (geldæxlun). Það er útbreitt  frá Stord yfir Bømlo og Sveio til Karmøy. Frá syðra Stord til Sveio finnst smærra form. Strandreynir (í víðri merkingu) vex meðfram ströndinni frá Leka í norðri suður til Lindesnes og Ringerike í suðaustri. Tegundin er mjög breytileg og nokkur formin eru hugsanlega sjálfstæðar tegundir. Á Østlandet finnst hugsanlega fimmlitna strandreynir. Tegundir sem líkjast mjög strandreyni og hafa komið fram á sama hátt finnast á Gotalandi í Svíþjóð (*Sorbus teodori*), og á eynni Arran við Skotland (Sorbus pseudomeinichii).

Seinni hluti fræðiheitsins; *meinichii* er til heiðurs amtmanns Hans Thomas Meinich. Strandreynir er einkennisblóm sveitarfélagsins Sveio.

## Reynsla á Íslandi
Hefur reynst mjög vel.

## Tilvísanir
Ólafur Th Ólafsson

**Ólafur Th Ólafsson** myndlistarmaður f. 3.10.1936, d. 16.11 2019. Ólafur ólst upp í Hafnarfirði en bjó lengst af á Selfossi, flutti þangað með fjölskyldu sína 1965. Ólafur útskrifaðist úr Myndlista- og handíðaskóla Íslands 1979. Hann hélt allmargar einkasýningar á verkum sínum og tók þátt í samsýningum á Selfossi og í Reykjavík og víðar. Ólafur lagði einnig stund á skrautskrift og aðra skreytilist, hannað skilti, vörumerki og lógó eða einkennismerki. Þekkt lógó eru t.d. félagsmerki Íþróttafélagsins Gerplu í Kópavogi, merki Fjölbrautarskóla Suðurlands og merki Kökugerðar HP Selfossi. Skilti eftir Ólaf sjást víða um Selfoss. Hann lagði einnig hönd að leikmyndahönnun og leiktjaldamálun hjá Leikfélagi Selfoss.
Ólafur tvennumbrúni var myndlistarfélag sem starfaði um skeið á Selfossi. Ólafur Th var einn af stofnfélögum þess ásamt með Eyvindi Erlendssyni og Hildi Hákonardóttur.

**Nám**: 
* Myndlista- og handíðaskóli Íslands 1976-1979, 
* Kennaraháskóli Íslands 1989-1990. 

**Störf**:
* Ólafur var kennari við Iðnskólann á Selfossi 1978-1982 og við Fjölbrautarskóla Suðurlands 1982-2006. Þar kenndi hann grunnteikningu, myndlist og listasögu.

Ólafur var tónlistarmaður og félagi í Harmonikufélagi Selfoss. Þekkt er lag hans "Vals úr Breiðfirðinbgabúð" sem komið hefur út á hljómdiskum (Gísli H. Brynjólfsson 2009, Vangaveltur, Harmonikufélag Selfoss 2013, Hildur Petra og Vigdís, Dragspilsdraumar 2015).

Þess má til gamans geta að Ólafur kemur við sögu í hinu kunna lagi Sniglabandsins Selfoss er.:
: *Komandi kynslóðir við viljum minna ykkur á*
: *[[Ólafur Þórarinsson|Labba]] í [[Mánar|Mánum]] og Óla Th.   ....*

Ólafur Th Ólafsson hlaut menningarviðurkenningu Sveitarfélagsins Árborgar 2014.

Eiginkona Ólafs var Sigrún Gyða Sveinbjörnsdóttir sjúkraliði (1937-2016).
Aldis Hodge

**Aldis Hodge** (fæddur Aldis Alexander Basil Hodge 20. september, 1986) er bandarískur leikari sem er þekktastur fyrir hlutverk sín í Leverages, Straight Outta Compton og Supernatural.

## Einkalíf
Hodge fæddist í Onslow-fylki, Norður-Karólínu og er af dóminískum uppruna en faðir hans er þaðan. Hodge var aðeins þriggja ára þegar hann og bróðir hans, Edwin Hodge, komu fyrst fram í auglýsingum. 

## Ferill
### Leikhús
Hodge var aðeins níu ára þegar hann lék í Broadway leikritinu Show Boat ásamt bróður sínum. 

### Sjónvarp
Fyrsta sjónvarpshlutverk Hodge var árið 1997 í *Between Brothers*. Síðan þá hefur hann komið fram sem gestaleikari í þáttum á borð við NYPD Blue, Vampírubananum Buffy, , Bones, Supernatural, CSI Miami og The Walking Dead.

Hodge talaði inn á fyrir persónuna King í þættinum A.T.O.M.: Alpha Teens on Machines frá 2005-2007. Lék hann síðan stórt gestahlutverk sem Ray 'Voodoo Tatum' í Friday Night Lights frá 2006-2007. 

Árið 2008 var honum boðið eitt af aðalhlutverkunum í Leverages sem Alec Hardison, sem hann lék til ársins 2012. 
Hodge lék persónuna Jordan/Akinbode í borgarastríðs þættinum  frá 2014-2015.

### Kvikmyndir
Fyrsta kvikmyndahlutverk Hodge var árið 1995 í Die Hard: With a Vengeance sem hann lék í ásamt bróður sínum. Síðan þá hefur hann komið fram í kvikmyndum á borð við Big Momma´s House, Happy Feet, Red Sands og A Good Day to Die Hard.
Árið 2015 lék hann rapparann MC Ren í rapparamyndinni Straight Outta Compton.

## Kvikmyndir og sjónvarp

## Verðlaun og tilnefningar
### Academy of Science Fiction, Fantasy & Horror Films verðlaunin
* 2010: Tilnefndur sem besti leikari í aukahlutverki í sjónvarpi fyrir Leverage.

### Black Film Critics Circle verðlaunin
* 2015: Verðlaun sem besti leikhópur í kvikmynd fyrir Straight Outta Compton.

### Screen Actors Guild verðlaunin
* 2016: Tilnefndur sem besti leikhópur í kvikmynd fyrir Straight Outta Compton.

## Tilvísanir

## Heimildir
*
*

## Tenglar
*
*Aðdáendasíða um Aldis Hodge
Skattagrið

**Skattagrið** felast í því að náða þá sem hafa skotið undan skatti eða gefa þeim tækifæri til þess að greiða einhvern hluta eða allan vangoldin skatt án þess að eiga á hættu að vera sóttir til saka.  Tilgangur þeirra er vanalega að auka skatttekjur, spara kostnað vegna skattrannsókna og eða afla upplýsinga um eðli skattsvika og umfang.  Ýmsar útfærslur hafa verið reyndar, svo sem með sérstökum viðurlögum fyrir þá sem dæmdir eru fyrir skattsvik eftir að hafa boðist skattagrið í þeim tilgangi að hvetja menn til þess að nýta sér tækifærið.

Gögn sem safnast eftir að skattagrið eru veitt hafa sýnt að undanskot aukast vegna hárra skatta og að tekjuhærri einstaklingar svíkja meira undan skatti.  Þeir sem eru í sjálfstæðum rekstri eru líklegri til að svíkja undan skatti en aðrir á vinnumarkaði samkvæmt sömu gögnum. Sú fjárhæð sem aflast með beinum hætti gegnum skattagrið er ekki endilega meginatriðið hverju sinni heldur getur það verið hluti af stærri breytingum á skattalöggjöf og í þeim tilgangi að tryggja að þeir sem hafa fram til þessa farið á svig við lög geti greitt skatta með löglegum hætti í framtíðinni, þar eð ef þeir byrjuðu skyndilega að telja miklar tekjur til skatts myndi það vekja spurningar um skattaskil fyrir þann tíma.

Skattagrið geta haft neikvæð áhrif, til dæmis ef skattgreiðendur búast við því að fá grið í framtíðinni gætu þeir verið líklegri til þess að skjóta undan skatti.  Eins getur þetta valdið reiði meðal almennra skattgreiðanda sem hafa staðið í skilum en sjá aðra fá afslátt eða undanþágu eftir að hafa brotið lög. Almennt hafa lög um skattagrið verið samþykkt án þess að meirihluti kjósenda hafi verið hlynntir slíku. Opin umræða um skattagrið og kosningar um skattagrið gerir þau mögulega líklegri til árangurs með því að auka skattaskil. 

Erfitt hefur reynst að sýna fram á hversu gagnleg skattagrið eru meðal annars vegna þess að aðgangur að gögnum um umfang skattsvika í kjölfar skattgriða hefur verið takmarkaður, gögn ekki verið nógu nákvæm eða þeim jafnvel eytt. Taki skattagrið til útistandandi skulda virðist gagnsemi þeirra aukast með tilliti til endurheimtu. Því oftar sem skattgrið eru veitt og því styttri tími sem líður á milli þess að skattgrið eru veitt því lægri eru endurheimtur.   Skattagrið gætu einnig verið gagnlegri ef þau eru veitt á tímum uppsveiflu þegar laun eru að hækka. 

## Lönd sem hafa veitt skattagrið
* Bandaríkin (ýmis fylki innan Bandaríkjanna frá 1984, sum hver oftar en einu sinni)
* Argentína
* Kólumbía
* Brasilía
* Indland
* Filipseyjar
* Tyrkland
* Sviss (kantónur innan Sviss síðan snemma á síðustu öld)
* Írland
* Grikkland
* Ítalía
* Spánn
* Portúgal
* Rússland
* Suður-Afríka
* Þýskaland
* Australía
* Belgía

## Tenglar
* https://www.visindavefur.is/svar.php?id=72016 - "Hversu gagnleg eru skattagrið til þess að auka skattskil og skatttekjur?"

## Tilvísanir
Goðareynir

**Goðareynir** (Sorbus latifolia) er tegund reyniviðar sem vex í Evrópu og verður rúmlega 15 metrar að hæð. Hann er með breiða krónu og gljáandi greinar. 

## Lýsing
Goðareynir er meðalstórt sumargrænt tré sem verður á milli 10 og 20 m. hátt, með bol sem verður allt að 60sm í þvermál. Blöðin eru 5 - 10 löng og breið (sjaldan að 20 sm löng og 12 sm breið), en vanalega eru þau jafn breið og þau eru löng. (Latifolia er latína fyrir 'breið-blaða'.)  Þau eru græn að ofan, grálóhærð að neðan, með sex til tíu þríhyrndar tennur á hvorum jaðri. Hvít blómin eru 1 - 1,5 sm í þvermál, í um átta sm. (þvermál) hálfsveip. Ávöxturinn kringlóttur, dauflega brúnrauður, 10 - 12mm í þvermál, með stórum fölum loftaugum, þroskast seint að hausti.

## Flokkun
Goðareynir er af blendingsuppruna, milli Sorbus torminalis og einhvberri tegund af Aria undirætthvíslinni (Sorbus aria og fleiri), en fjölgar sér með geldæxlun og eru afkvæmin eins og móðurtréð. Hann er fjórlitna.

Hann var áður talinn vera afbrigði af Silfurreyni (*[[Sorbus intermedia|Sorbus intermedia)]]*, og var meðhöndlaður sem slíkur af nokkrum höfundum, svo sem A. P. de Candolle og J. C. Loudon, á nítjándu öld. Á sama tíma, merkti ræktandinn, George Loddiges, sem Loudon hafði í miklum metum, trén í trjásafni sínu í Abney Park Cemetery í 1840, sem *Sorbus latifolia*, sem er nú viðurkennt nafn tegundarinnar. Endurspegla samnöfnin töluverðan mun á skoðunum síðustu tvær aldirnar um upphaf tegundarinnar og staðsetningu, svo sem; *Crataegus latifolia* Lam.; *Pyrus latifolia* (Lam.) Lindl.; *P. intermedia* var. *latifolia* (Lam.) D.C., og *P. edulis* Willd.

## Útbreiðsla
Goðareynir er upprunalega aðeins í Fontainebleau, suður af Paris í Frakklandi, þaðan sem hann hefur verið þakktur síðan á átjándu öld. Þar sem hann er frjósamur og fjölgar sér með geldæxlun, hefur honum tekist að breiðast út langt frá uppruna sínum í hinum vernduðu Fontainebleau skógum, svo sem í Abney Park Cemetery (í Stoke Newington, London).

## Ræktun og nytjar
Goðareynirinn frá Fontainebleau hefur verið plantað í garða til skrauts, eða í trjásöfn, eða einka og almenningsgörðum um Evrópu og Norður Ameríku, síðan hann var kynntur til evrópskrar garðræktar um 1750. 
Þó það sé sjaldgæft, er það nytjað á nokkra vegu. Æt berin voru seld á götumörkuðum í Fontainebleau til um 1950, og einsleitur og endingargóður viðurinn hefur reynst nytsamur til nokkurra hluta.

Hinir fornu skógar sem hann vex eru undir vernd frönsku *Office National des Forêts*.

## Myndir

Sorbus latifolia (8252167018).jpg
Sorbus latifolia a1.jpg
Sorbus latifolia Morton 261-93-5.jpg


## Tilvísanir
Livia Drusilla

**Livia Drusilla** (30. janúar 58 f.Kr. – 28. september 29 e.Kr.) var rómversk keisaraynja, eiginkona Ágústusar og móðir Tíberíusar.

Livia var af claudísku ættinni, dóttir öldugaráðsmannsins Marcusar Liviusar Drususar Claudiusar og konu hans Aufidiu. Livia giftist fyrst Tiberiusi Claudiusi Nero og átti með honum synina Tíberíus (sem síðar varð keisari) og Drusus. Þegar hún var ólétt af Drususi hitti hún Octavianus (síðar Ágústus) og sagt er að hann hafi samstundis orðið ástfanginn af henni. Octavianus var á þessum tíma valdamesti maðurinn í Róm og þvingaði hann Tiberius Claudius Drusus til að skilja við Liviu svo hann gæti gengið að eiga hana. Livia og Octavianus gengu í hjónaband í janúar árið 40 f.Kr., þremur dögum eftir að Drusus fæddist.

Livia var alla tíð mikilvægur ráðgjafi Ágústusar og tók þannig virkan þátt í stjórn heimsveldisins. Einnig réði hún sínum eigin fjárhag, en það var mjög óalgengt á meðal rómverskra kvenna. Livia og Ágústus áttu engin börn saman en hún fékk hann til þess að ættleiða son sinn Tíberíus og gera hann að erfingja sínum og eftirmanni. Við andlát Ágústusar, árið 14 e.Kr., var Livia formlega ættleidd inn í julísku ættina og varð þar með ættmóðir julísku-claudísku ættarinnar. Livia var áfram valdamikil í stjórnartíð sonar síns, Tíberíusar, og virðist mæðginunum hafa komið ágætlega saman til að byrja með. Smám saman fór Tíberíus að eyða meiri og meiri tíma utan Rómaborgar og settist á endanum að á eynni Capri. Fornir sagnaritarar segja að ástæða þessa hafi meðal annars verið sú að hann þoldi ekki afskiptasemi móður sinnar. Livia lést árið 29 og vildi öldungaráðið þá taka hana í guðatölu en Tíberíus beitti neitunarvaldi. Það var ekki fyrr en þrettán árum síðar að Claudius lét taka hana í guðatölu og fékk hún þá titilinn *Diva Augusta* (heilög Ágústa).
Katharine Isabelle

**Katharine Isabelle** (fædd Katharine Isobelle Murray 2. nóvember, 1981) er kanadísk leikkona sem er þekktust fyrir hlutverk sín í Ginger Snaps seríunni, American Mary og  Freddy vs. Jason.

## Einkalíf
Isabelle er fædd og uppalin í Vancouver, Bresku Kólumbíu.

## Ferill
### Sjónvarp
Fyrsta sjónvarpshlutverk Isabelle var árið 1989 í sjónvarpsmyndinni *Last Train Home*. Síðan þá hefur hún komið fram sem gestaleikari í þáttum á boð við Goosebumps, The X Files, Da Vinci´s Inquest, Smallville, Stargate SG-1, Supernatural, Sanctuary og Psych.

Isabelle lék í dramaseríunnni Endgame sem Danni árið 2011 en aðeins þrettán þættir voru gerðir. Síðan lék hún stórt gestahlutverk sem Margot Verger í drama/spennu-seríunni Hannibal frá 2014-2015.
 
### Kvikmyndir
Fyrsta kvikmyndahlutverk Isabelle var árið 1989 í Cousins. Síðan þá hefur hún komið fram í kvikmyndum á borð við The Last Winter, Josie and the Pussycats, Insomnia, Show Me, Frankie & Alice og Victims.

Isabelle er þekkt fyrir hlutverk sitt sem Ginger í hrollvekjumyndunum Ginger Snaps en alls hefur hún leikið í þremur myndum um sömu persónuna. 

Að auki hefur hún leikið í öðrum hrollvekjumyndum á borð við Freddy vs. Jason, Rampage, See No Evil 2 og American Mary.

## Kvikmyndir og sjónvarp

## Verðlaun og tilnefningar
### Austin Fantastic Fest verðlaunin
* 2012: Verðlaun fyrir bestu hryllingsmynd (sérstaklega tilnefnd) fyrir American Mary.

### Canadian Filmaker´s Festival verðlaunin
* 2016: Verðlaun fyrir besta leikhóp fyrir How to Plan an Orgy in a Small Town.

### Fangoria Chainsaw verðlaunin
* 2014: Verðlaun sem besta leikkonan fyrir American Mary.

### Fright Meter verðlaunin
* 2014: Tilnefnd sem besta leikkona í aukahlutverki fyrir See No Evil 2.
* 2013: Verðlaun sem besta leikkona fyrir American Mary.

### Gemini verðlaunin
* 2008: Verðlaun sem besta leikkona í aukahlutverki í drama prógrami eða míniseríu fyrir The Englishman´s Boy.

### Leo verðlaunin
* 2015: Tilnefnd sem besta leikkona í kvikmynd fyrir Primary.
* 2014: Verðlaun sem besta leikkona í gestahlutverki í dramaseríu fyrir Pushover.
* 2014: Tilnefnd sem besta leikkona í kvikmynd fyrir Lawrence & Holloman.

### Screamfest verðlaunin
* 2012: Verðlaun sem besta leikkona fyrir American Mary.

### Toronto After Dark Film Festival verðlaunin
* 2012: Verðlaun sem besta leikkona fyrir American Mary.

## Tilvísanir

## Heimildir
*
*

## Tenglar
*
Eski (aðgreining)

**Eski** getur átt við eftirfarandi:

* Eski (*Equisetum hyemale*), planta af elftingarætt.
* Askur (*Fraxinus excelsior*), (einnig nefndur *eski* eða *eskitré*), tré af Smjörviðarætt.
Gabriel Tigerman

**Gabriel Tigerman** (fæddur **Gabrial Harper Tigerman** 3. júlí, 1980) er bandarískur leikari og handritshöfundur sem er þekktastur fyrir hlutverk sín í Supernatural og Silicon Valley.

## Einkalíf
Tigerman er fæddur og uppalinn í Los Angeles, Kaliforníu. Stundaði hann nám við Vassar háskólann.  Tigerman hefur verið giftur leikkonunni Kathryn Fiore síðan 2008 og saman eiga þau eitt barn.

## Ferill
### Leikhús
Tigerman lék og skrifaði handritið að tveimur leikritum *Cabbage* og *After School Special* sem voru sett upp í Comedy Central Stage.

### Sjónvarp
Fyrsta sjónvarpshlutverk Tigerman var árið 2003 í *American Dreams*. Síðan þá hefur hann komið fram sem gestaleikari í þáttum á boð við Without a Trace, Grey´s Anatomy, Rizzoli & Isles, NCIS, Bones og . 

Tigerman hefur leikið stór gestahlutverk í þáttum á borð við Supernatural, Silicon Valley (sjónvarpsþáttur) og Suburban Sons.

### Kvikmyndir
Fyrsta kvikmyndahlutverk Tigerman var árið 2004 í Starkweather. Síðan þá hefur hann komið fram í kvikmyndum á borð við Charlie Wilson´s War, Balls to the Wall, Hard Crime og The Jokesters.

Tigerman hefur bæði skrifað handritið og leikið persónuna Tom Chestnut í kvikmyndinni Fish Out of Water: Movie Night og tveim öðrum framhaldsmyndum. 

Árið 2007 skrifaði Tigerman handritið og lék í kvikmyndinni Skills Like This. Saman gerði hann árið 2012 með myndina Manning the Band.

## Kvikmyndir og sjónvarp

### Handritshöfundur
* 2012: Manning the Band.
* 2008: Fish Out of Water: The Nightmare– Skrifað af.
* 2007: Skills Like This – Saga.
* 2007: Fish Out of Water: Movie Night  - Skrifað af.

### Framleiðandi
* 2008: Fish Out of Water: The Nightmare – Meðframleiðandi.

## Tilvísanir

## Tenglar
*
*Heimasíða Gabriel Tigerman
Síberíufura

***Síberíufura***, eða **Síberísk lindifura** *(Pinus sibirica*), er eins og nafnið gefur til kynna: fura frá Síberíu.

## Útbreiðsla
Síberíufura vex frá 58°A í Úralfjöllum austur til 126°A í Stanovoy Range í suður Sakha Republic, og frá Igarka við 68°N í neðri hluta Yenisei dals, suður til 45°N í mið Mongólíu
Í norðurhluta útbreiðslusvæðisins vex hún á láglendi, vanallega að 100–200 m. y. sjávarmáli, aftur á móti sunnar er það fjallategund sem vex að 1,000-2,400 m.h.y. sjávarmáli. það nær oft trjálínu á þeim svæðum. Fullvaxta er það um 30–40 m hátt, og 1,5m að ummáli. Hámarksaldur er um 800–850 ár.
## Lýsing
*Síberíufura* er hluti af fimmnálafurum, *[[Pinus]]* subgenus *[[Strobus]]*, og eins og allar furur af þeim flokki, eru blöðin ('nálar') fimm saman í knippi með skammæjum slíðrum. Þau eru 5 – 10 sm löng. Könglar Síberíufuru eru 5 – 9 sm langir. Fræin eru 9 - 12 sm löng með votti af væng og er dreift af Nucifraga caryocatactes.

Síberíufura er talin afbrigði eða undirtegund af hinni nauðalíku lindifuru (*Pinus cembra*) af sumum grasafræðingum. Munurinn er að hún hefur aðeins stærri köngla, og nálar með þremur resín grópum í stað tveggja hjá Lindifuru.

Svipað öðrum Evrópskum og Asískum fimmnálafurum, er síberíufura mjög þolin gegn sveppnum Cronartium ribicola (á en.*white pine blister rust*). Þessi sveppasýking var óvart flutt inn ti Norður-Ameríku frá Evrópu, og hefur valdið umtalsverðum skaða hjá innfæddum fimmnálafurum á mörgum svæðum. Síberíufura er til mikils gagns í rannsóknum á kynblöndun og erfðabreytingum til að mynda þol gegn þessari sýkingu.

## Ræktun
Síberíufura, *Pinus sibirica*, er vinsælt skrauttré í yndisgörðum og stórum görðum þar sem veðurfar er kalt, svo sem mið Kanada, með stöðugan en ekki mikinn vöxt við breytileg skilyrði. Hún er mjög þolin gagnvart miklum vetrarhörkum, niður að minnsta kosti –60°C, og einnig gegn vindi. Fræin eru einnig tínd og seld sem furuhnetur.

## "Siberian cedar"
Rússneska nafnið **Сибирский кедр** ((á latínuletri) Sibirsky kedr) er oft rangþýtt á ensku sem "Siberian cedar"; vísanir til "cedar" í textum þýddum úr rússnesku eru yfirleitt í raun á þessa eða skyldar tegundir en ekki á sedrus.

## Efnafræði
Pinostilbene er stilbenoid sem finnst, ásamt resveratrol, í berki *P. sibirica*.

## Tilvísanir

*

## Tenglar
*Pinetum.org: ''Pinus sibirica'' cone picture - (*neðst á síðu*)
Fyrir framan annað fólk

**Fyrir framan annað fólk** er fjórða kvikmynd Óskars Jónassonar og var frumsýnd 8. apríl 2016. Hún er gamanmynd og 90 mínútur á lengd. Með aðalhlutverk fara Snorri Engilbertsson, Hafdís Helga Helgadóttir, Svandís Dóra Einarsdóttir, Ingvar Eggert Sigurðsson, Pálmi Gestsson og Hilmir Snær Guðnason.

## Tengill
*
Lucas Spampinato

**Lucas Spampinato** (f. 6. desember 1989 í Grenoble) er fótboltaþjálfari og franska rithöfundur 

## Tilvísanir
https://www.dhnet.be/sports/football/de-quidam-a-entraineur-de-foot-professionnel-des-annees-de-galere-583c0742cd70a4454c06ac98 

http://www.dailymotion.com/video/ktocCOQHVxNcTFkJybV

https://www.transfermarkt.fr/lucas-spampinato/profil/trainer/54613 

http://www.dailymotion.com/video/kmvoCBpwMqciZkkutiU
Marcus Vipsanius Agrippa

**Marcus Vipsanius Agrippa** (64 f.Kr. eða 63 f.Kr. – 12 f.Kr.) var rómverskur herstjóri, stjórnmálamaður og arkitekt. Agrippa var vinur og helsti herforingi Octavianusar (síðar Ágústusar) og einn mikilvægasti stuðningsmaður hans. Agrippa er almennt talinn hafa verið einn hæfasti herforingi í sögu Rómaveldis.

Agrippa tók þátt í orrustunni við Filippí með Octavíanusi og Marcusi Antoniusi, þar sem þeir sigruðu Brutus og Cassius, morðingja Caesars. Einnig stjórnaði Agrippa flota Octavianusar gegn Sextusi Pompeiusi, syni Pompeiusar, sem stjórnaði þá Sikiley í andstöðu við síðara þremenningasambandið. Sextus notaði flota sinn til þess að hindra mikilvægar kornsendingar til Rómaborgar sem olli alvarlegum matarskorti á Ítalíu og ógnaði vinsældum Octavíanusar. Það tók Agrippu nokkra mánuði að byggja flota og þjálfa menn í sjóhernaði en að því loknu vann hann afgerandi sigur á Sextusi Pompeiusi, sem flúði en náðist stuttu síðar og var tekinn af lífi. Ein frægasta orrusta sem Agrippa tók þátt í var orrustan við Actium þar sem þeir Octavianus börðust gegn Marcusi Antoniusi og Kleópötru. Sigur Octavianusar var að mestu Agrippu að þakka enda var hann mun hæfari herstjórnandi en Octavianus. 

Í tilefni af sigrinum lét Agrippa reisa fyrsta Pantheonhofið í Róm. Það hof skemmdist í eldi árið 80 en var endurbyggt í tíð Hadríanusar keisara og stendur enn. Eftir að Octavianus varð einvaldur (og tekið sér nafnið Ágústus) varð Agrippa hans nánasti samstarfsmaður. Líklega hefur Ágústus hugsað sér að Agrippa myndi taka við af sér sem keisari enda var Ágústus alla tíð heilsulítill. Það fór þó svo að Agrippa lést langt á undan Ágústusi, árið 12. f.Kr., rúmlega fimmtugur að aldri.
Lindsey McKeon

**Lindsey McKeon** (fædd Lindsey Johnson McKeon 11. mars, 1982) er bandarísk leikkona sem er þekktust fyrir hlutverk sín í Saved by the Bell: The New Class, One Tree Hill, The Guiding Light og Supernatural.

## Einkalíf
McKeon fæddist í Summit, New Jersey en ólst upp í Los Angeles, Kaliforníu.  McKeon hefur verið gift Brant Hively síðan árið 2013.  

## Ferill
### Sjónvarp
Fyrsta sjónvarpshlutverk McKeon var árið 1995 í *Boy Meets World*. Síðan þá hefur hún komið fram sem gestaleikari í þáttum á borð við 3rd Rock from the Sun, , Cold Case, Veronica Mars, Necessary Roughness og NCIS.

Frá árunum 1996-2000, lék McKeon eitt af aðahlutverkunum í Saved by the Bell: The New Class sem Katie Peterson. Árið 2000 lék hún persónuna Stella  í unglinga/drama seríunni Opposite Sex en aðeins ein sería var gerð.

McKeon var með stór gestahluverk í The Guiding Light sem Marah Lewis, One Tree Hill sem Taylor James og Supernatural sem Tessa.
 
### Kvikmyndir
Fyrsta kvikmyndahlutverk McKeon var árið 2003 í Shredder. Síðan þá hefur hún komið fram í kvikmyndum á borð við What Doesn´t Kill You, Tandem,Indigenous og Flock of Dudes.

## Tilvísanir

## Heimildir
*
*

## Tenglar
*
Le Pont sur le Mississipi

**Le pont sur le Mississipi** (íslenska: *Brúin yfir Mississippi*) eftir belgíska teiknarann Morris (Maurice de Bevere) og höfundana Jean Léturgie og Xavier Fauche er 63. bókin í bókaflokknum um Lukku Láka. Bókin kom út árið 1994 og hefur ekki verið gefin út á íslensku.

## Söguþráður

Árið 1868 hefur Mississippifljót ekki verið brúað milli bæjanna St. Louis og Illinoistown. Bæjarstjórinn Bat Cayman er hæstánægður með ástand mála þar sem hann rekur sjálfur einu ferjuna sem siglir milli bæjanna og gín yfir öllu atvinnulífi á svæðinu í slagtogi með bróður sínum Dick Cayman. Þegar forseti Bandaríkjanna fær verkfræðinginn James Eads til að ráðast í smíði brúar milli bæjanna er veldi Caymanbræðra ógnað og þeir leita allra ráða til að spilla fyrir brúarsmíðinni. Lukku Láki kemur Eads til aðstoðar og veitir ekki af þar sem Cayman bræður svífast einskis í tilraunum sínum til að koma í veg fyrir að Eads nái að ljúka verkinu.

## Fróðleiksmolar

* Sögusvið bókarinnar er smíði Eads brúrinnar yfir Mississippifljót milli vestur- og austurhluta St. Louis árið 1874. Brúin, sem nefnd var í höfuðið á verkfræðingnum James B. Eads (1820-1887), var vígð á þjóðhátíðardegi Bandaríkjanna þann 4. júlí 1874 og var þá lengsta bogabrú í heimi (tæpir 2 km).
* Upprunalegt heiti bókarinnar er Le Pont sur le Mississipi (með einu p-i) sem er eldra ritmál í frönsku. Þegar bókin var endurútgefin var þessu breytt og einu p-i bætt við.
* Höfundurinn Morris átti það til á sínum efri árum að stytta sér leið við gerð Lukku Láka bókanna og afrita teikningar milli tveggja eða jafnvel fleiri ramma. Nokkur dæmi þessa má finna í bókinni, t.d. á bls. 38.
* Þegar bókin kom fyrst út í Danmörku árið 1995 urðu útgefandanum á þau mistök að þýða heiti hennar *Floden over Mississippi*. Þetta var leiðrétt þegar bókin var endurútgefin árið 2007.
* Nokkrir gamlir kunningjar úr eldri bókum koma við sögu í bókinni, t.d. Patti póker úr Spilafantinum, Ned stýrimaður úr Fúlspýt á Fúlalæk og útfararstjórinn úr Karlarígur í Kveinabæli.
Lesbos

**Lesbos** er þriðja stærsta eyja Grikklands eftir Krít og Euboea. Hún er 1632 ferkílómetrar að stærð og íbúar eru um 86.000. Þar af býr um þriðjungur í höfuðstaðnum Mytilene. Lesbos er nálægt Tyrklandi og aðskilin því af Mytilinisundi.

## Söguágrip
Samkvæmt ilíonskviðu Hómers var Lesbos í fornöld hluti af konungsríkinu Príam sem er nú svæði innan Tyrklands. Ýmis konungsríki voru á eyjunni þar til Rómverjar náðu völdum árið 79. fyrir Krist og höfðu Persar ráðið henni um stuttan tíma. Á miðöldum var eyjan undir Austrómverska keisaradæminu og undir stjórn borgríkisins Genúa. Ottómanaveldið lagði undir sig Lesbos árið 1462 og réð henni til 1912 þegar hún varð hluti af Grikklandi eftir Balkanstríðið fyrsta.

Árið 2015 komst eyjan í sviðsljósið þegar straumur flóttamanna hélt til eyjarinnar frá Tyrklandi. 

## Lesbía
Orðið lesbía er tilvísun í Lesbos en þekktasta forngríska skáldkonan Saffó orti þar tilfinningarík ljóð til annarra kvenna.

## Tilvísanir

## Heimildir
Flosi Þorgeirsson

**Flosi Þorgeirsson** (f. 1968) er sagnfræðingur og gítarleikari hljómsveitarinnar HAM. Flosi hlaut BA próf í sagnfræði vorið 2014 og fjallaði lokaritgerð hans um átök íslenskra og breskra skipa í Þorskastríðinu á 8. áratugnum. Flosi stundar nú MA nám í sagnfræði við Háskóla Íslands. Þess má geta að Flosi er áhugamaður um leiklist og hefur starfað með Leikfélaginu Hugleik.

Flosi hóf hlaðvarpið *[[Draugar fortíðar]]* árið 2020 þar sem hann leitast við að fræða almenning um sagnfræðileg málefni.

## Tilvísanir
Svik, harmur og dauði

**Svik, harmur og dauði** er breiðskífa sem hljómsveitin HAM gaf út 30. ágúst 2011. Það má segja að breiðskífan marki endurkomu hljómsveitarinnar.

## Bakgrunnur
Árið 2011 gaf HAM út Svik, harmur og dauði, 22 árum eftir stofnun hljómsveitarinnar. Sigurjón sagði plötuna vera þunga og dramatíska. Það hafði ávallt heillað hljómsveitina að skapa dramatíska og angurværa tónlist. Í viðtali sagði Sigurjón hafa upplifað margt og þroskast frá því að síðasta plata kom út og því hafði hljómsveitin tækifæri til að semja tónlist sem var ólík fyrri tónlist þeirra. Albúm eins og þessi hefðu aldrei geta gerst árið 1989 sagði Sigurjón en hann tók þó fram að textarnir væru ekki byggð á hans persónulegu upplifun, þeir eru endurspeglun Óttarrs á tónlistinni sem Sigurjón samdi. Tónlistin kemur fyrst, síðan textinn. En nafnið er dregið frá því að lögin fjalla öll á einn hátt eða annan um svik, harm og dauða. Tónlistin hafði þróast mikið frá síðustu breiðskífu hljómsveitarinnar og sagði Sigurjón þróunina felast í þroska hljómsveitameðlima.

## Viðbrögð
Breiðskífan hlaut mjög góða dóma. Atli Fannar Bjarkason gagnrýndi plötuna í *Fréttablaðinu* og sagði í niðurstöðum sínum: "Svik, harmur og dauði er stórkostleg plata. Hún er ekki frumleg, en unun er að hlusta á flutning Sigurjóns Kjartanssonar og Óttarrs Proppé á hárfínni línu þess fyndna og harmræna"

Í *Morgunblaðinu* 5. september var diskurinn sagður hafa fengið mjög góða dóma, þegar Sigurjón Kjartansson og Óttarr Proppé voru spurðir út í velgengni plötunnar sagði Sigurjón: ,,Góðir dómar eru alltaf vel þegnir, það er mun skemmtilegra en að fá lélega dóma. Um það get ég vitnað."

Arnar Eggert Thoroddsen setti plötuna í 5 sæti yfir plötur ársins 2011 og sagði: „Þessi leikur með andstæður; gallsvartur og ástundum fíflalegur húmor saman við meistaralega útfært rokk sem hittir hvern þann sem hefur snefil af viti á slíku í hjartastað er nefnilega eitt af því sem er óendanlega heillandi við þessa einstöku sveit.“

## Útgáfa
Upptökur fóru fram í Stúdíó Sýrlandi - Vatnagörðum 1-3 apríl 2011
*Lög - Sigurjón Kjartansson
*Textar - Óttarr Proppé
*Útsetningar - HAM
*Upptaka - Aron Arnarsson
*Stjórn upptöku - Aron Arnarsson
*Hljómjöfnun - Styrmir Hauksson
*Smekkleysa* gaf plötuna út.

## Lagalisti
# Einskis son
# Dauð Hóra
# Mitt líf
#Alcoholismus Chronicus
#Gamlir svikamenn á ferð
#Sviksemi
#Heimamenn höfðu aldrei séð slíkan mann
#Veisla Hertogans
#Svartur Hrafn
#Ingimar

## Tilvísanir
Kögurreynir

**Kögurreynir** (*sorbus discolor*), einnig nefndur **hvítreynir**, er lauffellandi tré frá fjöllum í N-Kína.

## Lýsing
Kögurreynir verður tré eða stórvaxinn runni, allt að 10 m. hár. Blöðin eru fjöðruð, um 20 sm löng með (4-)6-8(-11) blaðpörum. Blómin eru græn-rjómahvít í pýramídalaga skúf 5 til 8 x 5 til 10 sm. Berið hvítleitt og með meira eða minna skarlatsrauðri slikju, allt að 8,25 x 8,5 mm en oft minni. Breytileg tegund.

Litningatala: 2n=34

## Útbreiðsla
Kögurreynir vex í björtum blönduðum skógum í 1500 til 2500m.h. yfir sjávarmáli í fjallendi í héruðunum Innri Mongólía, Anhui, Gansu, Hebei, Henan, Shaanxi, Shanxi og Shandong.

## Tilvísanir
Ilmappelsína

**Ilmappelsína **eða **bergamía **(fræðiheiti: *Citrus bergamia*) er ilmandi sítrusávöxtur á stærð við appelsínu, með gulum lit svipað og sítróna.

## Tilvísanir
Runnareynir

**Runnareynir** er reynitegund.
## Lýsing
Runnareynir er runni, 1 til 2 m. Blöðin eru fjaðurlaga, 9 til 20 sm löng, með 7 til 11 lensulaga  og tenntum smáblöðum. Þau eru glansandi græn að ofan og fölgræn að neðan. Blómin 10mm í ögn hangandi hálfsveip, hvít með rauðleitum blæ. Fáblóma. Berin eru rauð, 12 til 20mm löng og 10 til 16 mm breið.
Breytileg, tvílitna tegund (2n=34).

## Útbreiðsla og búsvæði
Runnareynir er upprunninn frá Norðaustur Asíu; Alútaeyjar austur til Kamtschtka og strendur A Rússlands og til fjalla í Japan (Hokkaido og norðurhéruðum Honshu, vex við jaðar fjallaskóga).

## Myndir


Sorbus sambucifolia 2.JPG
Sorbus sambucifolia 3.JPG
Sorbus sambucifolia 5.JPG
Sorbus sambucifolia 4.JPG


## Tilvísanir
Ölnureynir

***Ölnureynir;*** (*Sorbus alnifolia*, samheiti: *Aria alnifolia*), (kínv 水榆花楸 (framb.)shui yu hua qiu = vatns álms reynir), er tegund af reyni upprunnin frá austur Asíu.
## Lýsing
*Ölnureynir* er meðalstórt lauffellandi tré um 10 til 20m hátt með stofn sem verður að 30 sm að þvermáli og gráum berki og grönnum sprotum. Blöðin eru græn að ofan og gisið hvíthærð að neðan, 5 til 10 sm löng og 3 til 6 sm breið, yfirleitt óskift (sjá afbrigðin hér að neðan) breiðust neðst, með tenntum jaðri og hvössum enda. Haustliturinn er bleik rauðgulur til rauður. Blómin eru 10 - 18 mm í bvermál í hálfsveip 4 til 8 sm í þvermál síðla vors. Berið er kringlótt, 8 til 15 mm í þvermál, rautt.

Það eru þrjú afbrigði:
*Sorbus alnifolia var. *alnifolia*. Blöðin óskift. Allt útbreiðslusvæði tegundarinnar.

Sorbus alnifolia var. angulata S.B.Liang. Blöðin lítið eitt sepótt; berið aflangt. Norðaustur Kína, Kórea.

*''Sorbus alnifolia'' var. ''lobulata'' Rehder. Blöðin lítið eitt sepótt; berin kringlótt. Shandong Province.

Hann hefur stundum verið settur í eigin ættkvísl sem *Micromeles alnifolia*, en erfðafræðilegar vísbendingar setja hann nálægt *[[Sorbus aria]]*.

## Útbreiðsla og búsvæði
Ölnureynir vex í Kóreu, Kína ( Gansu , Shandong , Henan , Hebei , Shaanxi , Zhejiang , Jiangxi , Sichuan , Liaoning , Jilin , Hubei , Heilongjiang , Anhui og Ussuri dal), og Japan (Hokkaido, Honshu, Shikoku og Kyushu), í fjallaskógum.

## Ræktun og nytjar
Hann er stundum ræktaður sem skrauttré í norður Evrópu, aðallega vegan haustlitar. Ræktunarafbrigðið 'Skyline' hefur verið valið vegna upprétts vaxtarlags.

## Myndir


Sorbus alnifolia 'Submollis' JPG1La.jpg
Sorbus-alnifolia-habit.JPG
Sorbus alnifolia 'Submollis' JPG1Ta.jpg
Aria alnifolia 1.JPG
Aria alnifolia 2.JPG
Sorbus alnifolia fruit.JPG


## Tilvísanir
Þokkareynir

**Þokkareynir** er reynitegund.
## Lýsing
Þokkareynir verður 4–10 m hár. Blöðin eru tiltölulega breið; þau eru grunnt sepótt, minna en  ¼ inn að aðaltauginni. Að neðan eru þau hærð, og þau hafa 9 -11 pör af taugum. Blómin hafa rauðleita frjóhnappa. Berin eru um 10mm löng og 8mm breið, slétt, dökkrauð og með greinilegum loftaugum.

## Útbreiðsla
Þokkareynir finnst einungis í Noregi og finnst villtur með suðvesturströndinni frá Lindesnes til Egersund. Hann hefur villst úr ræktun annarsstaðar. Tegundin er fjórlitna og fjölgar sér með geldæxlun (apomiksis). Hann hefur líklega komið fram við blöndun Gráreynis (Sorbus hybrida) við Norðmannsreyni (Sorbus norvegica).

## Tilvísanir